- Hindi News
- National
- सीसीई के अंकों को शामिल कर ही करें कक्षा 9वीं और 11वीं की परीक्षाओं का मूल्यांकन : डॉ. तिवारी
सीसीई के अंकों को शामिल कर ही करें कक्षा 9वीं और 11वीं की परीक्षाओं का मूल्यांकन : डॉ. तिवारी
शिक्षक अपनी सेवा पुस्तिका को स्वयं या संकुल प्राचार्य के माध्यम से वर्ष में 2 बार अद्यतन कराकर ऑनलाइन कर सकेंगे। यह सुविधा सरकार ने तत्काल प्रभाव से लागू कर दी है। सभी प्राचार्य, शिक्षक पूर्व से तैयार ऑनलाइन ई-सेवा पुस्तिका व्यक्तिगत यूनिक आईडी एवं पासवर्ड से लॉगइन करके प्रिंटआउट प्राप्त कर उसमें जो भी संशोधन करना चाहें, संशोधन प्रपत्र संलग्न कर संकुल प्राचार्य के माध्यम से ई-सेवा पुस्तिका को अद्यतन करें।
यह निर्देश सागर विकासखंड के सहायक संचालक डाॅ. महेंद्र प्रताप तिवारी ने एक्सीलेंस स्कूल के सभागार में विकासखंड के प्राचार्यों एवं परीक्षा प्रभारियों की बैठक में दिए। उन्होंने कहा कि कक्षा 9वीं एवं 11वीं की परीक्षा का मूल्यांकन शासन के निर्देशानुसार सतत व्यापक मूल्यांकन के अंकों को शामिल करके तैयार किया जाना है। जिसमें 10,10,20 एवं 60 बराबर 100 अंकों में से परिणाम तैयार किया जाएगा। जिला प्रोग्रामर कमलेश चढ़ार ने मूल्यांकन प्रक्रिया बताई। प्राचार्य आरके वैद्य ने प्रोफार्मा वितरित किए और कहा कि इसी प्रोफार्मा में परीक्षा परिणाम तैयार कर विद्यालय की वेबसाइट या सीडी, पेन ड्राइव में उपलब्ध कराएं। बीईओ मनोज तिवारी ने सीएम हेल्पलाइन एवं छात्रवृत्ति व साइकिल के संबंध में दिशा-निर्देश दिए। आंशिक पेंशन योजना के तहत कट रही राशि एनएसडीएल के संधारण के लिए अध्यापक राममिलन मिश्रा को समन्वयक नियुक्त किया गया है। जिला छात्रवृत्ति प्रभारी अभय श्रीवास्तव ने भी अपनी बात रखी।
tgl_Latn sot_Latn hin_Deva hin_Deva hin_Deva hin_Deva